CELEX: 62020TN0430
Language: mt
Date: 2020-07-09 00:00:00
Title: Kawża T-430/20: Rikors ippreżentat fid-9 ta’ Lulju 2020 – KV vs Il-Kummissjoni

24.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 279/60
            
         
      Rikors ippreżentat fid-9 ta’ Lulju 2020 – KV vs Il-Kummissjoni
      (Kawża T-430/20)
      (2020/C 279/75)
      Lingwa tal-kawża: it-Taljan
      
         Partijiet
      
      
         Rikorrent: KV (rappreżentant: M. Velardo, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha tannulla id-deċiżjonijiet li ġejjin:
      
                  —
               
               
                  id-deċiżjoni tat-23 ta’ Mejju 2019 li permezz tagħha r-rikorrent ġie eskluż mill-kompetizzjoni EPSO/AD/371/19 minħabba nuqqas ta’ esperjenza professjonali;
               
            
                  —
               
               
                  id-deċiżjoni tad-19 ta’ Settembru 2019, li permezz tagħha ġiet miċħuda t-talba għal eżami mill-ġdid tal-esklużjoni mill-kompetizzjoni EPSO/AD/371/19;
               
            
                  —
               
               
                  id-deċiżjoni tal-Awtorità tal-Ħatra tal-31 ta’ Marzu 2020, li permezz tagħha ġie miċħud ir-rikors amministrattiv ippreżentat skont l-Artikolu 90(2) tar-Regolamenti tal-Persunal.
               
            Barra minn dan, ir-rikorrent jitlob li l-Kummissjoni tiġi kkundannata għall-ispejjeż.
      
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka ħames motivi.
      
                  1.
               
               
                  L-ewwel motiv huwa bbażat fuq żball manifest ta’ evalwazzjoni, sa fejn l-esperjenza professjonali tar-rikorrent fil-komunikazzjoni li tekwivali għal tliet snin, ma ttieħditx inkunsiderazzjoni.
               
            
                  2.
               
               
                  It-tieni motiv huwa bbażat fuq ksur tal-avviż ta’ kompetizzjoni, sa fejn il-bord tal-għażla stabbilixxa kriterji ta’ evalwazzjoni tal-kandidati li ma humiex konformi mal-avviż, billi rrikjeda, b’mod partikolari esperjenza professjonali speċifika fil-komunikazzjoni.
               
            
                  3.
               
               
                  It-tielet motiv huwa bbażat fuq ksur tal-prinċipju ta’ ugwaljanza, sa fejn il-bord tal-eżaminaturi, billi evalwa l-kandidati abbażi ta’ kriterji differenti minn dawk stabbiliti fl-avviż, ma żgurax l-osservanza tal-oġġettività u tal-imparzjalità fl-eżami tal-esperjenza professjonali tal-kandidati.
               
            
                  4.
               
               
                  Ir-raba’ motiv huwa bbażat fuq ksur tal-obbligu ta’ motivazzjoni, sa fejn l-EPSO ma ċċaratax permezz ta’ riferimenti fattwali għaliex l-esperjenza tar-rikorrent ma kinitx tissodisfa l-kriterji stabbiliti fl-avviż.
               
            
                  5.
               
               
                  Il-ħames motiv huwa bbażat fuq ksur tal-prinċipju ta’ ugwaljanza tal-partijiet fil-proċess, sa fejn billi ma pprovdiex motivazzjoni adegwata, l-EPSO ma ppermettiex lir-rikorrent jelabora b’mod suffiċjenti l-ilmenti tiegħu waqt il-preżentata tar-rikors.